CELEX: 32018D0749
Language: lv
Date: 2018-05-18 00:00:00
Title: Komisijas Īstenošanas lēmums (ES) 2018/749 (2018. gada 18. maijs) par tāda Horvātijas ziņojuma atzīšanu, kurā iekļautas tipiskās siltumnīcefekta gāzu emisijas no lauksaimniecības izejvielu audzēšanas, saskaņā ar Eiropas Parlamenta un Padomes Direktīvu 2009/28/EK

22.5.2018   
            
            
               LV
            
            
               Eiropas Savienības Oficiālais Vēstnesis
            
            
               L 125/12
            
         KOMISIJAS ĪSTENOŠANAS LĒMUMS (ES) 2018/749
   (2018. gada 18. maijs)
   par tāda Horvātijas ziņojuma atzīšanu, kurā iekļautas tipiskās siltumnīcefekta gāzu emisijas no lauksaimniecības izejvielu audzēšanas, saskaņā ar Eiropas Parlamenta un Padomes Direktīvu 2009/28/EK
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 23. aprīļa Direktīvu 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (1), un jo īpaši tās 19. panta 4. punktu,
   tā kā:
   
               (1)
            
            
               2016. gada 1. aprīlī Horvātija iesniedza ziņojumu, kurā norādītas aprēķinātās siltumnīcefekta gāzu emisijas no rapša audzēšanas. Aprēķini veikti attiecībā uz NUTS 2. līmeņa reģionu “Kontinentālā Horvātija”, kur rapsis audzēts.
            
         
               (2)
            
            
               Pēc Horvātijas iesniegtā ziņojuma izskatīšanas Komisija uzskata, ka tas atbilst Direktīvā 2009/28/EK noteiktajiem nosacījumiem, kas ļauj ES dalībvalstij lietot tipiskās vērtības attiecībā uz ģeogrāfiskajiem apvidiem, kuri ir mazāki par standartvērtību aprēķinam izmantotajiem apvidiem: šā ziņojuma dati attiecas uz emisijām, ko rada lauksaimniecības izejvielu (rapša) audzēšana; tipiskās siltumnīcefekta gāzu emisijas, ko rada rapša audzēšana, varētu būt zemākas par vai vienādas ar emisijām, kas izmantotas attiecīgo standartvērtību aprēķināšanai; par šīm tipiskajām siltumnīcefekta gāzu emisijām ir paziņots Komisijai.
            
         
               (3)
            
            
               Šajā lēmumā paredzētie pasākumi ir saskaņā ar Biodegvielu un bioloģisko šķidro kurināmo ilgtspējības komitejas atzinumu,
            
         IR PIEŅĒMUSI ŠO LĒMUMU.
   1. pants
   Komisija uzskata, ka ziņojumā, ko Horvātija 2016. gada 1. aprīlī iesniegusi atzīšanai, ir iekļauti pareizi dati, kas Direktīvas 2009/28/EK 17. panta 2. punkta izpildes vajadzībām ļauj mērīt siltumnīcefekta gāzu emisijas, kuras saistītas ar rapša audzēšanu NUTS 2. līmeņa reģionā “Kontinentālā Horvātija”. Ziņojumā iekļauto datu kopsavilkums ir sniegts pielikumā.
   2. pants
   Šis lēmums ir spēkā piecus gadus. Ja ziņojuma, kas 2016. gada 1. aprīlī iesniegts Komisijai atzīšanai, saturs vai apstākļi mainās tā, ka tas var ietekmēt ar 1. pantu izdarītās atzīšanas priekšnosacījumus, par šādām izmaiņām nekavējoties paziņo Komisijai. Komisija paziņotās izmaiņas izvērtē, lai noteiktu, vai ziņojumā sniegtie dati joprojām ir pareizi.
   3. pants
   Komisija var šo lēmumu atcelt, ja ir skaidri pierādījumi tam, ka ziņojumā sniegtie dati vairs nav pareizi tādu siltumnīcefekta gāzu emisiju mērīšanas vajadzībām, kas saistītas ar rapša audzēšanu Horvātijā.
   4. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2018. gada 18. maijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 140, 5.6.2009., 16. lpp.
   
   
      PIELIKUMS
      Siltumnīcefekta gāzu emisijas no rapša audzēšanas Horvātijā:
      
                  Ievade
               
               
                  SEG emisijas,
                  kg CO2 ekv./ha
               
               
                  SEG emisijas,
                  kg CO2 ekv./trapša
                  
               
               
                  SEG emisijas,
                  g CO2 ekv./MJ
                        FAME
                     
                  
               
            
                  Slāpeklis (mēslojums)
               
               
                  245,7
               
               
                  87,75
               
               
                  3,702
               
            
                  P2O5 (mēslojums)
               
               
                  25,28
               
               
                  9,028
               
               
                  0,381
               
            
                  K2O (mēslojums)
               
               
                  46,08
               
               
                  16,45
               
               
                  0,694
               
            
                  Sēkla
               
               
                  2,2
               
               
                  0,785
               
               
                  0,033
               
            
                  Augu aizsardzības līdzekļi
               
               
                  13,5
               
               
                  4,82
               
               
                  0,203
               
            
                  Dīzeļdegviela
               
               
                  219,5
               
               
                  78,39
               
               
                  3,307
               
            
                  Lauka N2O emisijas
               
               
                  787,4
               
               
                  281,21
               
               
                  11,86
               
            
                  
                     KOPĀ
                  
               
               
                  1 339,66 
               
               
                  478,45
               
               
                  20,18